สร้างความยืดหยุ่น ทำการฉีกขา
การฉีกขาอาจดูลวงตาว่าทำได้ง่ายๆ ในความเป็นจริงมันอาศัยความยืดหยุ่นของกล้ามเนื้อหลายกลุ่มในระดับสูง กล้ามเนื้อที่สำคัญที่สุดก็คือ แฮมสตริง (กล้ามเนื้อต้นขาด้านหลัง) กับ กล้ามเนื้อสะโพกด้านหลัง (หรือเรียกว่ากล้ามเนื้อสันใน) อย่างไรก็ตาม การยืดเหยียดกล้ามเนื้อของร่างกายส่วนล่างให้กว้างขึ้นจะเพิ่มความยืดหยุ่นของร่างกายโดยรวม ช่วยลดความเสี่ยงของการรู้สึกฝืนตึง อาการปวด หรืออาการบาดเจ็บ ยิ่งกว่านั้น กฎเกณฑ์การยืดเหยียดที่ครอบคลุมนี้จะช่วยให้คุณสามารถฉีกขาได้ ทั้ง สองแบบ คือฉีกขาข้างและฉีกขาหน้า นอกเหนือจากแฮมสตริงกับกล้ามเนื้อสะโพกแล้ว ลองเพิ่มการยืดเหยียดกล้ามเนื้อดังต่อไปนี้ให้มากที่สุดเท่าที่จะทำได้ในการออกกำลังกาย:  หลังส่วนล่าง (บริเวณเอว) บั้นท้าย (กล้ามเนื้อแก้มก้น) หน้าขา (สำคัญอย่างยิ่งสำหรับการฉีกขาด้านข้าง) น่อง ต้นขาด้านหน้า การยืดเหยียดที่แนะนำรวมอยู่ในขั้นตอนต่อไปในส่วนนี้จะพุ่งเป้าไปที่กล้ามเนื้อกลุ่มรองหลายกลุ่ม กระนั้น ถ้าต้องการคุณก็สามารถเอาการยืดเหยียดอย่างที่คุณชอบมาแทนได้ ท่ายืดเหยียดนี้เน้นกล้ามเนื้อสะโพก เริ่มเหมือนเวลาจะออกกำลังท่าลันจ์ปกติ ยื่นเท้าข้างหนึ่งไปข้างหน้าแล้วย่อตัวลงมาที่พื้นโดยการงอขาหน้าแล้วเลื่อนขาหลังไปข้างหลังจนหน้าแข้งแนบกับพื้น เมื่อคุณแตะพื้น วางมือไว้บนสะโพกแล้วค่อยๆถ่ายน้ำหนักตัวไปข้างหน้าโดยรักษาหลังให้เหยียดตรง ทำไปจนกระทั่งเริ่มรู้สึกตึงบริเวณด้านบนของต้นขาตรงที่ติดกับสะโพก ทำค้าง 20-30 วินาที และกลับมาสู่ท่าตั้งต้นแล้วสลับขา เวลาที่คุณทำการฉีกขาครั้งแรกนั้น คุณอาจจะเน้นไปที่อาการบาดเจ็บที่อาจเกิดขึ้นได้หรือความไม่สบายตัวที่อาจต้องเจอ (ซึ่งเป็นเรื่องเข้าใจได้) ดังนั้นจึงลืมกันได้ง่ายๆ ว่าเวลาทำการฉีกขา ถ้าไม่ระวังอาจทำชุดที่ใส่บางชนิดฉีกขาดเอาได้ เรื่องอะไรจะพาตัวเองไปเสี่ยงต่อการขายขี้หน้า! สวมเสื้อผ้าที่มีความยืดหยุ่นหรือหลวม ดังเช่นในคำแนะนำต่อไปนี้:  กางเกงกีฬา เลกกิ้ง กางเกงวิ่ง กระโปรง หรือกางเกงสเว็ตแพนท์ เสื้อยืดหรือเสื้อกล้ามหลวมๆ กางเกงสำหรับเต้น ประเภทที่ทำจากผ้ายืดแนบเนื้อ จำพวกไลคร่าหรือสแปนเด็กซ์ ชุดเล่นกีฬาป้องกันตัว พวกชุดคาราเต้ เป็นต้น ถุงเท้าหรือกางเกงแนบเนื้อ คุณจะเท้าเปล่าก็ได้ อย่าพยายามฝืนตัวเองจนเกินขีดความสามารถ การฉีกขาต้องอาศัยเวลาและการฝึกอย่างอดทน การเพิ่มความยืดหยุ่นของร่างกายต้องใช้เวลาเป็นเดือน เนื่องจากมันเป็นกระบวนการที่เกิดแบบค่อยเป็นค่อยไปตามระยะเวลา คุณอาจสังเกตไม่เห็นพัฒนาการในทุกครั้งที่ฝึกฉีกขา แต่ทำเข้าไปเถอะ! คุณจะดีขึ้นเมื่อฝึกทุกวัน จำไว้ว่าท่าฉีกขาไม่ใช่ท่าสบายแม้กระทั่งกับคนส่วนใหญ่ที่ทำมันได้
รู้จักกล้ามเนื้อที่จำเป็นต่อการยืดเหยียด. ทำการยืดเหยียดลันจ์. สวมชุดที่ยืดหยุ่น. อดทน.
https://www.wikihow.com/Do-a-Split https://www.wikihow.com/Do-a-Split
Building Flexibility Performing a Split